open-index/open-wikipedia-markdown huggingface dataset:
Υπολειμματική αξία

Γενικά ο όρος **υπολειμματική αξία** (**Υ<sub>α</sub>**), διεθνώς **R<sub>v</sub>** (residual value) χαρακτηρίζει το υπόλοιπο της αξίας ενός αγαθού. Ουσιαστικά πρόκειται για απομείωση της αρχικής αξίας στο πέρασμα του χρόνου που μπορεί να οφείλεται σε διάφορα είδη φθοράς π.χ. χρήσης, ή κατοχής, και που μπορεί να είναι φυσικά ή έκτακτα. 

Η υπολειμματική αξία είναι οικονομική έννοια, στη πλειονότητα, προβλέψιμη σε βάθος χρόνου, εφόσον αποκλεισθεί περίπτωση κάποιας καταστροφής (πυρκαγιάς, πλημμύρας, σεισμού κ.λπ.). Για παράδειγμα μια επιχείρηση αγοράζει ένα τυπογραφικό μηχάνημα όφσετ το οποίο και θέτει σε λειτουργία. Μία εβδομάδα αργότερα η αξία αυτού έχει μειωθεί από εκείνη της κτήσης, η οποία μείωση θα είναι πολύ μεγαλύτερη μετά από τρία χρόνια κτήσης. Η τρέχουσα αξία εν προκειμένω του συγκεκριμένου μηχανήματος κάθε φορά λέγεται υπολειμματική αξία που εκδηλώνεται με εκπτωτική τιμή. 

Μια ειδικότερη περίπτωση στη πράξη όπως σε περιπτώσεις επινοικίασης η υπολειμματική αξία υπολογίζεται στις λεγόμενες κλειστές συμβάσεις ή ανοικτά συμβόλαια με υπολογισμό ή όχι της 24ωρης λειτουργίας ή χιλιομετρικής κίνησης. Σημειώνεται ότι η υπολειμματική αξία εξετάζεται διαφορετικά από την λογιστική απόσβεση, που βασίζεται στην προβλεπόμενη διάρκεια ζωής - χρήσης, λαμβάνοντας υπόψη διάφορους παράγοντες - συντελεστές, απ΄ ότι στην οικονομική απόσβεση που μπορεί ν΄ αφορά και επένδυση "εναλλακτικής ευκαιρίας", όπως π.χ. ένα υπερήλικο πλοίο κατά μία εσωτερική νομοθεσία δεν τυγχάνει ομοίως σε ξένες νομοθεσίες. Όπως όμως και να έχει, αυτή υπολογίζεται πάντα επί της αρχικής τιμής κτήσης επί υπολειμματικού εκατοστιαίου ποσοστού, στην πλειονότητα αυθαίρετα, ανάλογα των υφισταμένων αναγκών.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.1ος, σελ.63.

Κατηγορία:Οικονομική των επιχειρήσεων
Κατηγορία:Επιχειρηματικότητα
Τιτάνες (αποσαφήνιση)

Το λήμμα **Τιτάνες** μπορεί να σχετίζεται με κάποιο από τα ακόλουθα θέματα:

* Τιτάνες, αρχέγονη φυλή ισχυρών θεοτήτων της ελληνικής μυθολογίας.
* Τιτάνες Αχαΐας, αθλητικός σύλλογος.
* Τιτάνες Δράμας, αθλητικός σύλλογος.
* Τιτάνες Παλαμά, αθλητικός σύλλογος.
Αλλιίνη

Η **αλλιίνη** είναι ένα θειούχο αμινοξύ που βρίσκεται στον φλοιό του σκόρδου και του κρεμμυδιού. Είναι μη-πρωτεϊνογενές (δεν κωδικοποιείται στο DNA) και μη-πρωτεϊνικό αμινοξύ (δεν αποτελεί δομικό συστατικό των πρωτεϊνών), που συντίθεται βιοχημικά από την κυστεΐνη. Από χημικής άποψης ανήκει στα θειούχα αμινοξέα, λόγω της χαρακτηριστικής ομάδας S=O.

## Ιδιότητες
Η αλλιίνη είναι άοσμη ουσία. Όταν ο φλοιός του σκόρδου καταστρέφεται, τότε απελευθερώνεται το ένζυμο **αλλιινάση** που καταλύει τη διάσπαση της αλλιίνης. Αποτέλεσμα αυτής της διεργασίας είναι ο σχηματισμός της αλλισίνης, η οποία είναι η ένωση που δίνει στο φρεσκοκομμένο σκόρδο την έντονη χαρακτηριστική οσμή του.

Εκτός από τις χρήσεις του στη μαγειρική, το σκόρδο έχει χρησιμοποιηθεί από την αρχαιότητα μέχρι σήμερα σαν θεραπευτικός παράγοντας για διάφορες παθήσεις. Παρά το γεγονός ότι σε πολλές περιπτώσεις οι υποτιθέμενες ευεργετικές επιδράσεις δεν είναι επιβεβαιωμένες, επιστημονικές μελέτες έχουν δείξει ότι η αλλιίνη είναι υπεύθυνη για την αντιοξειδωτική δράση του σκόρδου, καθώς δεσμεύει ελεύθερες ρίζες.

## Πηγές
* E. Block, *Garlic and Other Alliums: The Lore and the Science*, Royal Society of Chemistry, Cambridge, 2010.
* P. N. Kourounakis, E. A. Rekka, "Effect on active oxygen species of alliin and Allium sativum (garlic) powder", *Res. Commun. Chem. Pathol. Pharmacol.*, **1991**, *74(2)*, 249–252. ( PMID 1667340 )

## Δείτε επίσης
* Αλλισίνη
* Ισοαλλιίνη
* Σκόρδο

Κατηγορία:Μη πρωτεϊνικά αμινοξέα
Αθίγγανοι (θρησκειολογία)

Οι **Αθίγγανοι** (αναφέρονται και ως *[[Καθαροί]]* ή *Καθάρειοι*) ήταν χριστιανοί αιρετικοί του 8ου αιώνα μ.Χ. των οποίων οι ρίζες εντοπίζονται στους Παυλικιανούς. Η αίρεση αυτή είχε ισχύ όχι εξαιτίας τόσο από τον αριθμό των μελών της, αλλά από το γεγονός ότι τα μέλη της ήταν υψηλόβαθμοι αξιωματούχοι, ακόμη και βυζαντινοί αυτοκράτορες. Σύμφωνα με το Μεγάλο Ετυμολογικό πήραν το όνομά τους επειδή δεν ήθελαν να τους προσεγγίζουν.

Ο Αθίγγανοι είχαν καταγωγή ελληνική ή ήταν ελληνίζοντες. Ήταν πολυάριθμοι. Τα μέλη της ήταν υψηλόβαθμοι αξιωματούχοι, οι οποίοι ασκούσαν έλεγχο στην επιλογή αυτοκράτορα. Ο Γεώργιος Κεδρηνός αναφέρει ότι ο Μιχαήλ Β´ ήταν φιλικά προσκείμενος στους Αθίγγανους. Ο γιος του Θεόφιλος δεν κυνήγησε τους Παυλικιανούς. Ο Κωνσταντίνος Θεοφάνης λέει ότι εθλίβη όταν οι Άραβες κατέστρεψαν σε αιφνίδια επιδρομή το Αμόριο, πατρίδα του πατέρα του, επειδή εκεί κατοικούσε μεγάλος αριθμός Αθίγγανων. Αναφέρεται ότι ο Νικηφόρος Α´ συμβουλευόταν Μανιχαίους και Αθίγγανους. Πέρα από αυτούς τους αυτοκράτορες ως Αθίγγανοι αναφέρονται οι Λέων Γ´ ο Ίσαυρος, Κωνσταντίνος Ε΄ ο Κοπρώνυμος και άλλοι. Μέλη της αίρεσης ήταν επίσης πολλοί πρίγκιπες, στρατηγοί, βαθμούχοι και μεγιστάνες.

Επί Μιχαήλ Β΄ και Θεοφίλου οι διωγμοί εναντίον των Αθίγγανων και των Παυλικιανών σταμάτησαν, αλλά η Θεοδώρα, που επόπτευε το διάδοχο του θρόνου Μιχαήλ Γ' το Μέθυσο, άρχισε τις διώξεις εναντίον των Αθιγγάνων. Οι τρεις απεσταλμένοι της αυτοκράτειρας στη Μικρά Ασία, ο Λέων Αργυρός, ο Ανδρόνικος Δούκας και ο Σουδάλης, επέδειξαν πρωτοφανή σκληρότητα εναντίον των "αιρετικών". Περίπου εκατό χιλιάδες Παυλικιανοί και Αθίγγανοι θανατώθηκαν μετά από βασανιστήρια.

## Πηγές
*
*

Κατηγορία:Χριστιανικά δόγματα
Όμηρος (αποσαφήνιση)

Το όνομα **Όμηρος** μπορεί να αναφέρεται σε κάποιο από τα παρακάτω.

## Πρόσωπα
* Όμηρος, αρχαίος ποιητής
* Όμηρος Πέλλας
* Όμηρος Τιγκίτζογλου
* Νάθαν Όμηρος Νορ
* Όμηρος Ευστρατιάδης
## Πάπυροι
* Πάπυρος Ομήρου του Μπανκς
* Πάπυρος Ομήρου του Χάρις

## Αθλητισμός
* Όμηρος Νεοχωρίου, ποδοσφαιρικός σύλλογος της ομώνυμης κωμόπολης
* Όμηρος Χάμιλτον, ελληνοκαναδικός ποδοσφαιρικός σύλλογος

## Τέχνη
* Ο Όμηρος (θεατρικό)
* ''Όμηρος'' (ταινία)

Κατηγορία:Αποσαφηνίσεις ονομάτων
Τεταρτίδες

thumb|280px|Ένας μετεωρίτης της βροχής όπως φαίνεται στο λυκόφως
Οι **Τεταρτίδες** (*Quadrantids*, *QUA*) είναι μια βροχή μετεώρων που σημειώνεται τις αρχές του Ιανουαρίου. Κατά το μέγιστο της βροχής, ο ρυθμός πτώσης των μετεώρων είναι ίσος με αυτό των Περσείδων και των Διδυμίδων, όμως, αντίθετα με τις άλλες δύο βροχές, η φάση αποκορύφωσης διαρκεί λίγο, περίπου δύο ώρες. Το σώμα το οποίο θεωρείται η πηγή των τεταρτίδων έχει ανιχνευτεί διστακτικά ως ο αστεροειδής (196256) 2003 EH<sub>1</sub>, ο οποίος μπορεί να σχετίζεται με τον κομήτη C/1490 Y1 που παρατήρησαν οι Κινέζοι, Ιάπωνες και Κορεάτες αστρονόμοι πριν 500 χρόνια.

Το ακτινοβόλο σημείο βρίσκεται εντός των ορίων του αστερισμού του Βοώτη, κοντά στο λεγόμενο σχηματισμό άροτρο ή κατσαρόλα της Μεγάλης Άρκτου. Βρίσκεται ανάμεσα στο χερούλι της «κατσαρόλας» και τα τέσσερα αστέρια που σχηματίζουν τη κεφαλή του αστερισμού Δράκων. Η βροχή παρατηρείται καλύτερα στο βόρειο ημισφαίριο και είναι ορατή μέχρι τον 51ο νότιο παράλληλο. Το όνομά της η βροχή το πήρε από τον απαρχαιωμένο αστερισμό Quadrans Muralis ή Επιτοίχιος Τετράς, ο οποίος σήμερα ανήκει στον Βοώτη.

## Παραπομπές


κατηγορία:Βροχές διαττόντων
Αχοένιο

Το **Αχοένιο** είναι μια θειούχος χημική ένωση που βρίσκεται στο σκόρδο. Απομονώθηκε για πρώτη φορά και μελετήθηκε εργαστηριακά το 1984. Το όνομα (και η προφορά με "χ") προέρχεται από την ισπανική λέξη για το σκόρδο, "ajo" ("άχο"). Στο σκόρδο υπάρχει σαν μίγμα δύο ισομερών, του *E*- και *Z*- αχοενίου.

Από χημικής σκοπιάς είναι ένα ακόρεστο δισουλφίδιο, το οποίο σχηματίζεται από δύο μόρια αλλισίνης, της ένωσης που προσδίδει στο σκόρδο την χαρακτηριστική έντονη οσμή και γεύση του. Η αλλισίνη σχηματίζεται όταν υπάρχει ρήξη των ιστών του σκόρδου. Όταν η αλλισίνη διαλυθεί σε διάφορους διαλύτες, όπως για παράδειγμα στο ελαιόλαδο, τότε μέρος αυτής συνδυάζεται και παράγει το αχοένιο. Το αχοένιο βρίσκεται επίσης σε εκχυλίσματα σκόρδου. Είναι πλέον σταθερό και άφθονο σε παρασκευάσματα ψιλοκομμένου σκόρδου σε εδώδιμα έλαια.

Έχει πολλές ιδιότητες που παρουσιάζουν ιατρικό ενδιαφέρον. Λειτουργεί σαν αντιοξειδωτικό, εμποδίζοντας την απελευθέρωση του υπεροξειδίου. Έχει επίσης αντιθρομβωτικές ιδιότητες, καθώς και ευρύ φάσμα αντιμικροβιακών (αντιβακτηριδιακών και αντιμυκητιακών) ιδιοτήτων.

## Παραπομπές


## Δείτε επίσης
* Αλλισίνη
* Αλλιίνη
* Σκόρδο

Κατηγορία:Οργανικές ενώσεις με θείο
Κουπί του Ντούβενζεε

Στο Αρχαιολογικό Μουσείο του Αμβούργου εκτίθεται τμήμα ενός ξύλινου κουπιού που βρέθηκε στη διάρκεια ανασκαφών το 1926, κοντά στο Ντούβενζεε (Duvensee), στο κρατίδιο Σλέσβιχ-Χόλσταϊν, στη Βόρεια Γερμανία. Πρόκειται για το δεύτερο παλαιότερο κουπί (μετά το κουπί που βρέθηκε στο Star Carr στην Αγγλία) και θεωρείται απόδειξη της χρήσης θαλάσσιων μέσων μεταφοράς κατά τη Μεσολιθική περίοδο. Είναι γνωστό ως το **Κουπί του Ντούβενζεε**.

Δυτικά του χωριού Ντούβενζεε υπήρχε αρχικά μια ρηχή λίμνη που σταδιακά μετατράπηκε σε βάλτο. Στα τέλη του 18ου αιώνα ο βάλτος αποξηράνθηκε προκειμένου να δημιουργηθούν καλλιεργήσιμα εδάφη. Το 1923 ο γεωλόγος Καρλ Γκριπ (Karl Gripp), που χαρτογραφούσε την περιοχή, ανακάλυψε ένα μεσολιθικό οικισμό. Τα επόμενα χρόνια πραγματοποιήθηκαν στην περιοχή ανασκαφές από τους αρχαιολόγους Gustav Schwantes, Hermann Schwabedissen και Klaus Bokelmann κατά τη διάρκεια των οποίων ανακαλύφθηκαν το *Κουπί του Ντούβενζεε* και πολλά λίθινα αντικείμενα.

Το *Κουπί του Ντούβενζεε* έχει μήκος 52 εκ. και πλάτος, στο κάτω και πιο φαρδύ μέρος του 10 εκ., και στην λαβή, τμήμα της οποίας λείπει, 3,5 εκ. Ζυγίζει 331 γρ. και είναι κατασκευασμένο από ξύλο πεύκου. Αν και βρέθηκε σπασμένο σε περισσότερα κομμάτια ήταν διατηρημένο γενικά σε πολύ καλή κατάσταση. Αυτό οφείλονταν στο ότι τα ιζήματα από τα οποία ήταν καλυμμένο περιείχαν πολύ μικρές ποσότητες οξυγόνου και έτσι δεν ευνοήθηκε η ανάπτυξη μικροοργανισμών (μυκήτων, βακτηρίων και εντόμων) που θα κατέστρεφαν το ξύλο. Παλυνολογικές μελέτες, καθώς και βαθμονομημένες μετρήσεις ραδιενεργού άνθρακα έδωσαν ημερομηνίες από  6527 ± 49 έτη π.Χ. και 6311 ± 38 έτη π.Χ.. 

## Παραπομπές


## Πηγές
* 
* 
* 

Κατηγορία:Μουσεία στη Γερμανία
Κατηγορία:Μεσολιθική περίοδος
Διοικητική διαίρεση Περιφέρειας Ανατολικής Μακεδονίας και Θράκης

Στο παρακάτω κατάλογο αναφέρονται οι περιφερειακές ενότητες, οι δήμοι, οι δημοτικές ενότητες, οι τοπικές κοινότητες και οι οικισμοί της **[[Περιφέρεια Ανατολικής Μακεδονίας και Θράκης|Περιφέρειας Ανατολικής Μακεδονίας και Θράκης]]**.

Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την Απογραφή πληθυσμού της Ελλάδας του 2011.


__TOC__



Κατηγορία:Κατάλογοι που αφορούν την Ελλάδα
Διδυμίδες

Οι **Διδυμίδες** (*Geminids*, *GEM*) είναι μια βροχή μετεώρων των οποίων η πηγή θεωρείται ο αστεροειδής 3200 Φαέθων, ο οποίος έχει έντονα ελλειπτική τροχιά που τον φέρνει από τη Κύρια Ζώνη Αστεροειδών εσωτερικά της τροχιάς του Ερμή. Έτσι, μαζί με τους Τεταρτίδες, είναι οι μόνες σημαντικές βροχές διαττόντων οι οποίες δεν οφείλονται σε κάποιο κομήτη. Τα μετέωρα κινούνται σχετικά αργά, με περίπου 35 χλμ/s, ενώ το μέγιστο της βροχής παρατηρείται τις 13/14 Δεκεμβρίου όταν σε σκοτεινούς ουρανούς μπορούν να παρατηρηθούν μέχρι και 100 με 120 διάττοντες την ώρα, μπορεί και περισσότεροι, ενώ σε πιο φωτεινούς ουρανούς παρατηρούνται 50 με 60 την ώρα. Οι πρώτοι διάττοντες παρατηρούνται τις 6 Δεκεμβρίου και οι τελευταίοι τις 18 Δεκεμβρίου. Το ακτινοβόλο σημείο τους βρίσκεται, όπως υπονοεί και το όνομά τους, στον αστερισμό των Διδύμων.

## Ιστορία
[thumb|250px|Ένα μετέωρο και ο [κομήτης Χολμς.|εναλλ.=|αριστερά]]
Η πρώτη αναφορά των Διδυμίδων γίνεται ξαφνικά το 1862, πολύ αργότερα από παρόμοιες αναφορές για τους Περσείδες (36 μ.Χ.) και τους Λεοντίδες (902 μ.Χ.), όταν ο Ρ. Π. Γκρεγκ από το Μάντσεστερ στην Αγγλία ανέφερε ότι είδε μια βροχή διαττόντων με ακτινοβόλο σημείο στους Δίδυμους τις 10 με 12 Δεκεμβρίου. Μια παρόμοια αναφορά έγινε την ίδια περίοδο από τους Μάρσαλ και Τουίνιν στις Ηνωμένες Πολιτείες. Το 1863 τους αναφέρει ο Αλεξάντερ Στιούαρτ Χέρσελ. Κατά τη διάρκεια της δεκαετίας του 1870 οι αναφορές άρχισαν να πληθαίνουν. Το 1877 υπολογίστηκε ότι ο ρυθμός τους έφτανε τους 14 διάττοντες/ώρα και το 1896 τους 23/ώρα. Οι δημοσιευμένοι ρυθμοί συνέχισαν να αυξάνουν κατά τη διάρκεια του 20ου αιώνα και έφτασαν τους 70/ώρα τη δεκαετία του 1970.

Το 1947 ο Φρεντ Γουίπλ μελέτησε φωτογραφίες της βροχής ώστε να υπολογίσει τα τροχιακά χαρακτηριστικά των μετεώρων. Βρήκε ότι η περίοδος περιφοράς τους ήταν μόλις 1,65 έτη και είχε μεγάλη εκκεντρότητα και μικρή κλίση. Η τροχιά αυτή δείχθηκε από μετέπειτα έρευνες του Πλάβεκ (Πράγα) ότι επηρεάζεται από το Δία. Υπολόγισε ότι η αλλάγη της τροχιάς προκαλεί την μετακίνηση της ημέρας της μέγιστης δραστηριότητας μία μέρα κάθε 60 χρόνια. Έδειξε επίσης ότι το σημείο στο οποίο η τροχιά των μετεώρων τέμνει το επίπεδο της τροχιά της Γης αλλάζει. Το 1700 ήταν 0,1337 ΑΜ εντός της τροχιάς της Γης, το 1900 ήταν 0,0178 ΑΜ εντός της τροχιάς της Γης και το 2100 θα είναι 0,1066 ΑΜ πέρα από την τροχιά της Γης, και έτσι στο μέλλον η βροχή θα αρχίσει να φθίνει και τελικά δεν θα παρατηρείται.

Το 1983 ανακαλύφθηκε από το πρόγραμμα IRAS ο αστεροειδής 1983 TB, ο οποίος με κάποιους πρωταρχικούς υπολογισμούς βρέθηκε ότι έχει κοινή τροχιά με τους Διδυμίδες. Ήταν η πρώτη φορά που ένας αστεροειδής συνδέθηκε με μια βροχή μετεωριτών.

## Παραπομπές


κατηγορία:Βροχές διαττόντων
TC

Η συντομογραφία λατινικών χαρακτήρων **TC** ή **Tc** ή **tc** μπορεί να αναφέρεται:

## Γεωγραφικοί προσδιορισμοί
*Στα Τερκς και Κέικος, υπερπόντιο έδαφος κατά ISO 3166-2
**Στον .tc top-level domain κωδικό για τα Τερκς και Κέικος στο διαδίκτυο.

## Μονάδες μέτρησης
*Στο TC, **T**era**C**oulomb, μονάδα μέτρησης ηλεκτρικού φορτίου, που είναι ίση με 1012 Coulomb
*Τόνοι άνθρακα μονάδα μέτρησης ως **tC**

## Επιστήμες
*Στο χημικό στοιχείο  Τεχνήτιο ως **Tc**
*Στην εντολή Tc (Linux) στο Linux
*Στο Πηνίο Τέσλα, (**T**esla **c**oil)
Παγκόσμιο πρωτάθλημα Φόρμουλα 1 (1990)

Το **παγκόσμιο πρωτάθλημα της [[Φόρμουλα 1]] του 1990**, ήταν το 41ο, που διοργανώνει η FIA (Διεθνής Ομοσπονδία Αυτοκινήτου). Ο πρώτος αγώνας ήταν αυτός των ΗΠΑ, στη Φοίνιξ, στις 11 Μαρτίου 1990 και το πρωτάθλημα ολοκληρώθηκε στις 4 Νοεμβρίου 1990 στην Αυστραλία. Συνολικά διεξήχθησαν 16 αγώνες και έλαβαν μέρος 20 ομάδες. Παγκόσμιος πρωταθλητής αναδείχθηκε ο Βραζιλιάνος Άιρτον Σένα, για δεύτερη φορά στην καριέρα του, ενώ το πρωτάθλημα κατασκευαστών κατάκτησε η ομάδα της McLaren.

## Ομάδες και Οδηγοί

## Βαθμολογίες
### Βαθμολογία οδηγών


** † :** Δεν ολοκλήρωσαν τον αγώνα, αλλά πήραν κατάταξη


### Βαθμολογία κατασκευαστών

## Παραπομπές


## Εξωτερικοί σύνδεσμοι
* 

1990
Κατηγορία:Μηχανοκίνητος αθλητισμός το 1990
Σάμσε

Το **Σάμσε** (δανικά: *Samsø*) είναι νησί της Δανίας στον πορθμό Κάτεγατ, 15 χιλιόμετρα από την χερσόνησο της Γιουτλάνδης. Έχει έκταση 114 χλμ² και πληθυσμό 3.724 κατοίκους (2017). Πρωτεύουσα και μεγαλύτερη πόλη του Σάμσε είναι το Τράνεμπεργ με 836 κατοίκους (2014). Το Σάμσε ανήκει διοικητικά στον ομώνυμο δήμο στην περιφέρεια της Κεντρικής Γιουτλάνδης (Midtjylland). 

Λόγω της κεντρικής του θέσης, το νησί χρησιμοποιήθηκε κατά την εποχή των Βίκινγκ ως τόπος συνάντησης. Η ετυμολογία του ονόματος του νησιού είναι άγνωστη.

Το 1997 το Σάμσε κέρδισε κυβερνητικό διαγωνισμό για να γίνει πρότυπο κοινότητας ανανεωσίμων πηγών ενέργειας. Τώρα το 100% της ηλεκτρικής του ενέργειας προέρχεται από την αιολική ενέργεια και τη βιομάζα. Το νησί σκοπεύει να απεξαρτηθεί πλήρως από τα ορυκτά καύσιμα έως το 2020, δεκαετίες πριν την υπόλοιπη χώρα, χρησιμοποιώντας μόνο ένα μείγμα αιολικής, ηλιακής και γεωθερμικής ενέργειας.

## Παραπομπές


## Εξωτερικοί σύνδεσμοι
*
*Επίσημη ιστοσελίδα

Κατηγορία:Νησιά της Δανίας
Ξηροπόταμος (αποσαφήνιση)

Με την ονομασία **Ξηροπόταμος** είναι γνωστά:

* Ξηροπόταμος Δράμας, κωμόπολη της Μακεδονίας στην Περιφερειακή Ενότητα Δράμας

* Ξηροπόταμος Θεσσαλονίκης, χωριό της Περιφερειακής Ενότητας Θεσσαλονίκης στο δήμο Βόλβης
* Ξηροπόταμος Σαμοθράκης, χωριό της Περιφερειακής Ενότητας Έβρου στη Σαμοθράκη
* Ξηροπόταμος Κεφαλληνίας, οικισμός της Κεφαλλονιάς

* Ξηροπόταμος Ηρακλείου, συνοικία της πόλης του Ηρακλείου Κρήτης

* Ξηροπόταμος (Καστοριά), ποταμός της ανατολικής Περιφερειακής Ενότητας Καστοριάς
* Ξηροπόταμος (Κιλκίς), παραπόταμος του Γαλλικού στην Περιφερειακή Ενότητα Κιλκίς
* Ξηροπόταμος (Άθως), χείμαρρος της χερσονήσου του Άθω, όπου και η ομώνυμη μονή
Ρέμε

Το **Ρέμε** (δανικά: *Rømø*) είναι νησί της Δανίας. Έχει έκταση 129 χλμ² και πληθυσμό 647 κατοίκους (2012). Πρωτεύουσα και μεγαλύτερη πόλη του Ρέμε είναι το Χάφνεμπιου με 302 κατοίκους (2011). Το Ρέμε ανήκει γεωγραφικά στο σύμπλεγμα των Νησιών της βόρειας Φρισίας και ανήκει διοικητικά στην περιοχή της Νότιας Δανίας. 

Κατηγορία:Νησιά της Δανίας
Δασσαρήτες

Οι **Δασσαρήτες** ή **Δεσσαρήτες** ή **Δεξάροι** ή **Δέξαρες** ήσαν αρχαίο ελληνικό φύλο της Ηπείρου, το οποίο κατοικούσε στην περιοχή μεταξύ του Όρους Άμυρου (Όρος Τομόρ) και της Λίμνης Λυχνιτίδας (Λίμνη Οχρίδα) στα σύνορα με την Ιλλυρία. Επρόκειτο για το βορειότερα ευρισκόμενο υποφύλο των Χαόνων. Ο Στράβων, χρησιμοποιώντας ως πηγή του τον Θεόπομπο, κάνει λόγο για συνολικό αριθμό δεκατεσσάρων φύλων των Ηπειρωτών, τα οποία ήσαν ομιλητές μιας έντονης δυτικής ελληνικής διαλέκτου (των οποίων οι Δεξάροι ήσαν μέρος). Ο γεωγράφος του 6ου αιώνα π.Χ., Εκαταίος ο Μιλήσιος, περιγράφει τους Δεξάρους, το βορειότερο φύλο των Χαόνων, ως έναν ελληνόφωνο λαό ο οποίος κατοικούσε γειτονικά της ιλλυρικής φυλής των Εγχελίων. Πόλεις τους ήταν το Πήλιον, η Αντιπάτρεια, το Χρυσονδύων, η Γερτούς (ή Γερούς) και το Κρεώνιον.

Ιλλυρικό φύλο ιδίου ή σχετικού ονόματος βρισκόταν εγκατεστημένο βορειότερα και συγκεκριμένα στην περιοχή μεταξύ των εδαφών των Δάρδανων και των Αρδιαίων, το οποίο και συχνά συγχέεται με εκείνο των **Δεσσαρητών** του Χαονικού φύλου. Το γεγονός αυτό επιβεβαιώνεται από το γεγονός πως ο Ιλλυριός, σύμφωνα με τον Αππιανό, είχε κόρη, την *Δεσσαρώ*, από την οποία και προήλθε η ιλλυρική φυλή των Δεσσαρητών.

## Δείτε επίσης
*Ήπειρος (αρχαίο κράτος)

## Παραπομπές


## Πηγές

*
*
*
*

Κατηγορία:Αρχαίοι Έλληνες
Κατηγορία:Αρχαία φύλα στην Ήπειρο
Κατηγορία:Αρχαία φύλα στην Αλβανία
Κατηγορία:Δεσσαρητία
Κατηγορία:Αρχαία ελληνικά φύλα]
3200 Φαέθων

Ο **Φαέθων** (**Phaethon** ή μερικές φορές λανθασμένα Phaeton) είναι ένας αστεροειδής με ασυνήθιστη τροχιά που τον φέρνει πιο κοντά στον Ήλιο από οποιοδήποτε ονοματισμένο αστεροειδή, αν και υπάρχουν κάποιοι αστεροειδείς χωρίς όνομα, συμπεριλαμβανομένων τριών αριθμημένων, έχουν περιήλιο είναι εγγύτερα στον Ήλιο από τον Φαέθωνα. Γι' αυτούς τους λόγους, ο αστεροειδής πήρε το όνομα Φαέθων, από τον γιο του Ήλιου στην Ελληνική μυθολογία, του Φαέθωντα. Έχει διάμετρο 5,1 χιλιόμετρα.

## Ανακάλυψη
Ο Φαέθων ήταν ο πρώτος αστεροειδής που ανακαλύφθηκε με τη χρήση εικόνων από ένα διαστημόπλοιο. Οι Σάιμον Γκρην και Τζον Ντέιβις τον ανακάλυψαν σε εικόνες που τράβηξε ο διαστημικός δορυφόρος IRAS στις 11 Οκτωβρίου 1983, ψάχνοντας για κινούμενα αντικείμενα. Η ανακάλυψη ανακοινώθηκε στις 14 Οκτωβρίου στο IAUC 3878 μαζί με οπτική επιβεβαίωση από τον Τσαρλς Κόουαλ, ο οποίος ανέφερε ότι είναι αστεροειδής στην εμφάνιση. Του δόθηκε η προσωρινή ονομασία 1983 TB.

## Τροχιά
μικρογραφία|αριστερά|Η τροχιά του 3200 Φαέθοντα<br>
Έχει κατηγοριοποιηθεί ως ένας Απολλώνειος αστεροειδής (επειδή ο μεγάλος ημιάξονάς του είναι μεγαλύτερος από εκείνον της Γης και το περιηλίου του είναι μικρότερο από 1,017 ΑΜ. Υπάρχουν, επίσης, υποψίες ότι είναι ένα μέλος της οικογένειας των αστεροειδών Παλλάς. Ο Φαέθων έχει διακριθεί ως ο ονοματισμένος αστεροειδής ο οποίος πλησιάζει στον Ήλιο περισσότερο από οποιοδήποτε άλλο· το περιήλιό του είναι στις 0,14 ΑΜ ή περίπου 21 εκατομμύρια χιλιόμετρα, δηλαδή λιγότερο από το μισό της ελάχιστης απόστασης Ήλιου-Ερμή. Διασχίζει τις τροχιές του Ερμή, της Αφροδίτης, της Γης και του Άρη. Η επιφανειακή θερμοκρασία του όταν βρίσκεται στο περιήλιο της τροχιάς του μπορεί να φθάσει τους 1.025 βαθμούς Κέλβιν (750 °C).

## Φυσικά χαρακτηριστικά
Η τροχιά του Φαέθων μοιάζει περισσότερο με αυτή ενός κομήτη, παρά ενός αστεροειδή. Όταν πλησίασε στο περιήλιό του τον Ιούλιο του 2009, ο Φαέθων ήταν λαμπρότερος από το αναμενόμενο. Το διαστημόπλοιο STEREO-A, παρατήρησε ότι είχε λαμπρύνει δύο φορές. Ωστόσο, δεν έχει παρατηρηθεί ποτέ να παρουσιάζει κόμη, πίδακα αερίων ή ουρά σκόνης, τα τυπικά χαρακτηριστικά των κομητών. Παρ' όλα αυτά, λίγο μετά την ανακάλυψή του, ο Φρεντ Γουίπλ παρατήρησε ότι «τα τροχιακά χαρακτηριστικά του 1983 TB όπως εμφανίζονται στο IAUC 3879 σχεδόν συμπίπτουν με τα μέσα τροχιακά στοιχεία 19 Διδυμίδων μετεωριτών που φωτογραφήθηκαν με τις super-Schmidt meteor cameras». Με άλλα λόγια, ο Φαέθων είναι η πηγή της βροχής διαττόντων Διδυμίδες, που λαμβάνει χώρα στα μέσα Δεκεμβρίου, την οποία οι αστρονόμοι έψαχναν για χρόνια. Μυστήριο παραμένει πώς ο Φαέθων κατάφερε να δημιουργήσει τόσα πολλά συντρίμμια - οι Διδυμίδες είναι η βροχή μετεώρων με τη μεγαλύτερη μάζα από όλες - στην τροχιά του, από τη στιγμή που η μάζα που χάνει στο περιήλιό του δεν αρκεί για να αναπληρώσει τα σωματίδια. Ο Φαέθων αναφέρεται και ως «rock comet» (πέτρινος κομήτης).

## Παραπομπές



## Εξωτερικοί σύνδεσμοι
* Orbital simulation from JPL (Java)
* Ephemeris

Κατηγορία:Απολλώνειοι αστεροειδείς
Σπύρος Φουρλάνος

Ο **Σπύρος Φουρλάνος** (Αθήνα, 19 Νοεμβρίου 1993) είναι Έλληνας ποδοσφαιριστής, που αγωνίζεται στη θέση του μέσου.

## Καριέρα
### Σε συλλογικό επίπεδο
Ο Φουρλάνος προέρχεται από τις ακαδημίες του Παναθηναϊκού. Στις 27 Νοεμβρίου 2011, κατά τη διάρκεια του αγώνα για το πρωτάθλημα με τον ΟΦΗ, έκανε το ντεμπούτο του με την ομάδα ανδρών του συλλόγου περνώντας ως αλλαγή.

Αν και δεν κατάφερε στα δύο χρόνια με την πρώτη ομάδα του Παναθηναϊκού να καθιερωθεί στη βασική ενδεκάδα, τον ξεχώρισε η βελγική Κλαμπ Μπριζ, που τον απέκτησε τον Μάιο του 2013.

Τον Ιανουάριο του 2014 παραχωρήθηκε με τη μορφή δανεισμού για ένα εξάμηνο στην Καλλονή, με τη λήξη του οποίου αποδεσμεύτηκε ως ελεύθερος.

Το καλοκαίρι του 2014 συμφώνησε με τον Πανιώνιο. Τον Αύγουστο του 2017 ήρθε σε συμφωνία με την Παναχαϊκή.

### Στις εθνικές ομάδες
Συμμετείχε σε όλες τις μικρές εθνικές ομάδες. Στην Παίδων από το 2010 έως το 2011, την επόμενη χρονιά υπήρξε μέλος της Νέων και από το 2012 της Ελπίδων. Με τη Νέων συμμετείχε στην τελική φάση του ευρωπαϊκού πρωταθλήματος U19 το 2012, έχοντας συμμετοχή στους τρεις αγώνες των ομίλων, στον ημιτελικό καθώς και στον χαμένο τελικό απέναντι στην Ισπανία.

## Παραπομπές


## Πηγές
*Το προφίλ του Σπύρου Φουρλάνου στο transfermarkt
*Ο Σπύρος Φουρλάνος στο UEFA.com
*Η καριέρα του Σπύρου Φουρλάνου στο soccerway.com

## Εξωτερικοί σύνδεσμοι
*Σπύρος Φουρλάνος «Κομμάτι της νέας εποχής του Παναθηναϊκού»
*Τα... φυντάνια της Παιανίας 
*Ο Σπύρος Φουρλάνος και ο Παναγιώτης Μπάλλας στο Contra.gr
*Σπύρος Φουρλάνος ο Έλληνας «Φελαϊνί»
*Φουρλάνος:"Είμαστε μια οικογένεια"
*ΣΠΥΡΟΣ ΦΟΥΡΛΑΝΟΣ: «ΧΩΡΙΣ ΑΓΧΟΣ ΓΙΑ ΤΗΝ ΠΡΟΚΡΙΣΗ» 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Κλαμπ Μπρυζ
Κατηγορία:Ποδοσφαιριστές ΑΕΛ Καλλονής
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Φούτμπολ Λιγκ (Ελλάδα)
Gemini Suite Live

**Gemini Suite Live** είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple με την ορχήστρα "Light Music Society". Η ηχογράφηση έγινε στο Royal Albert Hall του Λονδίνου στις 17 Σεπτεμβρίου του 1970 και κυκλοφόρησε στις 5 Μαΐου του 1998, από την εταιρεία "Cleopatra", ενώ στις 23 Ιουνίου του 2003 επανεκδόθηκε από την δισκογραφική εταιρεία του συγκροτήματος, "Purple Records".

Σε αυτό το δίσκο εμφανίζεται η δεύτερη γραμμή μελών του συγκροτήματος μόλις τρεις μήνες μετά την κυκλοφορία του πολύ επιτυχημένου δίσκου τους, "*[[Deep Purple in Rock]]*". Διευθυντής της ορχήστρας ήταν ο Μάλκολμ Άρνολντ, ο οποίος είχε διευθύνει και το "*[[Concerto for Group and Orchestra]]*" ένα χρόνο νωρίτερα, δίσκου του οποίου η συγκεκριμένη ηχογράφηση θεωρείται συνέχεια.

## Κομμάτια
1. **First Movement: Guitar Voice** *(Lord)* - 17:22
2. **Second Movement: Organ Bass** *(Lord)* - 10:18
3. **Third Movement: Drums Finale** *(Lord)* - 16:50

## Μουσικοί
Το **Gemini Suite Live** ηχογραφήθηκε από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των **[[Deep Purple]]**. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

Επίσης, συμμετείχε η "*Orchestra of the Light Music Society*" με διευθυντή τον Μάλκολμ Άρνολντ.

## Παραπομπές

## Πηγές
* Gemini Suite - Purple Records

Κατηγορία:Δισκογραφία των Deep Purple
Κατηγορία:Άλμπουμ του 1998
Λέσε

Το **Λέσε** (δανικά: *Læsø*) είναι νησί της Δανίας. Έχει έκταση 101 χλμ² και πληθυσμό 1.789 κατοίκους (2023). Πρωτεύουσα και μεγαλύτερη πόλη είναι το Μπύρουμ με 451 κατοίκους (2012). Το Λέσε ανήκει διοικητικά στην περιοχή της Βόρειας Γιουτλάνδης. 

Κατηγορία:Νησιά της Δανίας
Οικία των Ζαρντί

Η **οικία των Ζαρντί** είναι έπαυλη που βρίσκεται στο Σεβρ του νομού Ω-ντε-Σεν της Γαλλίας, στην οποία φιλοξενείται μουσείο αφιερωμένο στον Λέων Γαμβέτα, ο οποίος υπήρξε ένας από τους διασημότερους ενοίκους της.

## Ιστορία
Αρχικά ήταν κατοικία αμπελουργών η οποία κατασκευάστηκε στα τέλη του 17ου αιώνα που καταλάμβανε την σημερινή θέση της οικίας των Ζαρντί. Μετατράπηκε κατά τον 18ο αιώνα σε εξοχικό. 

Ο πρώτος διάσημος ένοικος της οικίας ήταν ο Ονορέ ντε Μπαλζάκ, ο οποίος εγκαταστάθηκε σε αυτή το 1838. Κατασκεύασε στον κήπο της ένα είδος *[[chalet]]*. Το 1840, κυνηγημένος από τους πιστωτές του, ο Μπαλζάκ υποχρεώθηκε να εγκαταλείψει το μέρος.

Το 1878, ο Λεόν Γκαμπετά αγόρασε την οικία των Ζαρντί, όπου μετέβαινε συχνά για να ξεκουραστεί από τις πολιτικές του δραστηριότητες. Όταν αποσύρθηκε από τον πολιτικό στίβο, κατέφυγε στην οικία των Ζαρντί τον Ιανουάριο του 1882, με συντροφιά την μαιτρέσα του, Λεονί Λεόν. Σε αυτή την οικία ήταν που πέθανε στις 31 Δεκεμβρίου του επομένου έτους, σε ηλικία σαράντα τεσσάρων ετών.

Μετά τον θάνατο του Γαμβέτα, η οικία παραχωρήθηκε στο Κράτος, το οποίο την μετέτρεψε σε μουσείο. Ένα άγαλμα εις μνήμην του, έργο Μπαρτολντί, ανεγέρθηκε το 1891. Η οικία παρέμεινε στην διακόσμηση της εποχής εκείνης και περιλαμβάνει αντικείμενα, έπιπλα τα οποία ανήκαν στον Μπαλζάκ, καθώς και τον Γαμβέτα, μεταξύ των οποίων αντίτυπα της εφημερίδας *[[La République Française]]*, την οποία δημιούργησε ο Γαμβέτας το 1871.

Η οικία των Ζαρντί είναι εγγραμμένη στα ιστορικά μνημεία με τον κήπο της από τις 3 Ιουνίου 1991, ενώ το άγαλμα έχει κατηγοριοποιηθεί από τις 10 Ιουλίου 1995.

Η οικία υπέστη σημαντικά έργα αναπαλαίωσης.

## Παραπομπές


## Εξωτερικοί σύνδεσμοι
* «Οικία των Ζαρντί - Παρουσίαση », στην ιστοσελίδα του Δήμου του Σεβρ
* Ζαν-Μαρκ Μπουαγιέ, « La maison des Jardies, maison de Gambetta et propriété de Balzac », στο sevres-pratique.com

Κατηγορία:Ω-ντε-Σεν
Κατηγορία:Κτίρια και κατασκευές στη Γαλλία
Κατηγορία:Μουσεία στο Παρίσι
Λε Μαραί (παριζιάνικη συνοικία)

[μικρογραφία|Η [Πλατεία Αγίου-Παύλου (Παρίσι)|Πλατεία Αγίου-Παύλου, στη διάρκεια ομιχλώδους ημέρας του φθινοπώρου.]]
Το **Λε Μαραί** (γαλλ. Le Marais) είναι ιστορική συνοικία του Παρισιού (όχι διοικητική), η οποία εκτείνεται σε ένα τμήμα του 3ου και του 4ου δημοτικού διαμερίσματος του Παρισιού, στην δεξιά όχθη του Σηκουάνα. Οριοθετείται, σήμερα, στα δυτικά από την rue Beaubourg, στα ανατολικά από την Λεωφόρο Μπωμαρσαί, στα βόρεια από την rue de Bretagne και στα νότια από τον Σηκουάνα.

Το Λε Μαραί είναι παλιά βαλτώδης περιοχή στην οποία δραστηριοποιούνταν από τον 12ο αιώνα θρησκευτικά τάγματα (ανάμεσά τους το Τάγμα των Ναϊτών), τα οποία εγκατέστησαν μονάδες τους. Στις αρχές του 17ου αιώνα, με την κατασκευή της Πλατείας των Βοσγίων, η συνοικία αυτή, μέχρι πρότινος περιφερειακή, κατέστη τόπος κατοικίας της παριζιάνικης αριστοκρατίας. Μεγάλος αριθμός ιδιωτικών μεγάρων κατασκευάστηκαν, πολλά εκ των οποίων σώζονται μέχρι σήμερα. Στα μέσα του 18ου αιώνα η συνοικία εγκαταλείφτηκε από την παριζιάνικη ελίτ για χάρη του *[[Rue du Faubourg-Saint-Honoré|Faubourg Saint-Honoré]]* και του *[[Faubourg Saint-Germain]]* που πρόσφεραν περισσότερο χώρο. Η Γαλλική Επανάσταση αποτελείωσε τον εκδιωγμό των πλούσιων κατοίκων. Η συνοικία, έκτοτε, κατοικούνταν από καλλιτέχνες και εργάτες οι οποίοι διέμεναν στα παλιά ιδιωτικά μέγαρα και έχτιζαν τα εργαστήριά τους στις παλιές αυλές τους.

Τα μεγάλα έργα ανακατασκευής του Παρισιού στη διάρκεια του 19ου αιώνα είχαν μικρό αντίκτυπο στην συνοικία που διατήρησε τους στενούς της δρόμους, αλλά μεγάλος αριθμός αξιόλογων κτιρίων σταδιακά κατεδαφίστηκε. Το 1969, ο Αντρέ Μαλρώ ξεκίνησε ένα πρόγραμμα διατήρησης και ανάδειξης της περιοχής, το οποίο συνεχίζεται μέχρι σήμερα. Η διασωθείσα, πλέον, συνοικία, χάρη στα όμορφα κτίριά της, δέχεται τις επισκέψεις τουριστών, ενώ έχει πέραση στις οικονομικά άνετες κοινωνικές ομάδες του Παρισιού. Πολλά είναι τα μουσεία που έχουν εγκατασταθεί σε αυτήν, όπως το μουσείο Καρναβαλέ, δημοτικό μουσείο της ιστορίας του Παρισιού από την αρχαιότητα μέχρι σήμερα, η οικία του Βίκτωρα Ουγκώ, το Μουσείο Πικάσο, το Μουσείο Κονιάκ-Ζαι κ.α.

Αρκετές κοινότητες δημιουργήθηκαν με το πέρασμα των ετών : Εβραίοι στα τέλη του 19ου αιώνα, Κινέζοι μετά τον Α΄ Παγκόσμιο Πόλεμο, και ομοφυλόφιλοι.

## Παραπομπές


## Βιβλιογραφία
* Danielle Chadych, *Le Marais, évolution d'un paysage urbain*, Parigramme, 2010

## Εξωτερικοί σύνδεσμοι

* Η συνοικία του Μαραί- Σημερινές φωτογραφίες και της δεκαετίας του 1900.


Κατηγορία:Συνοικίες του Παρισιού
Άμεγια

Το **Άμεγια** (δανικά: *Amager*, , τοπικά απλώς **Άμα**) είναι νησί της Δανίας. Έχει έκταση 96,29 χλμ² και πληθυσμό 171.210 κατοίκους (2010). Το Άμεγια ανήκει διοικητικά στην "Περιοχή Πρωτευούσης" της Δανίας και μάλιστα ένα τμήμα της Κοπεγχάγης βρίσκεται πάνω σε αυτό. 

Κατηγορία:Νησιά της Δανίας
CH5SiF

* Ο γενικός χημικός τύπος **CH<sub>5</sub>SiF** μπορεί να αναφέρεται στα ακόλουθα δύο (2) ισομερή θέσης:

# μεθυλοφθοροσιλάνιο ή **φθοροσιλυλομεθάνιο**, με σύντομο συντακτικό τύπο CH3SiH2F.
# φθορομεθυλοσιλάνιο ή **σιλυλοφθορομεθάνιο**, με σύντομο συντακτικό τύπο SiH3CH2F.
C5H13N

* Ο γενικός χημικός τύπος **C<sub>5</sub>H<sub>13</sub>N** μπορεί να αναφέρεται στα ακόλουθα 17 ισομερή θέσης (+4 οπτικά = 21 συνολικά):

# 1-πενταναμίνη ή **πεντυλαμίνη**, με σύντομο συντακτικό τύπο CH3(CH2)4ΝH2.
# 2-πενταναμίνη ή **1-μεθυλοβουτυλαμίνη**, με σύντομο συντακτικό τύπο CH3(CH2)2CH(ΝH2)CH3, σε δύο (2) οπτικά ισομερή.
# 3-πενταναμίνη ή **(αιθυλοπροπυλ)αμίνη**, με σύντομο συντακτικό τύπο (CH3CH2)2CHΝH2.
# 2-μεθυλο-1-βουταναμίνη ή **2-μεθυλοβουτυλαμίνη**, με σύντομο συντακτικό τύπο CH3CH2CH(CH3)CH2ΝH2, σε δύο (2) οπτικά ισομερή.
# 3-μεθυλο-1-βουταναμίνη ή **3-μεθυλοβουτυλαμίνη**, με σύντομο συντακτικό τύπο (CH3)2CH(CH2)2ΝH2.
# 2-μεθυλο-2-βουταναμίνη ή **(1,1-διμεθυλοπροπυλ)αμίνη**, με σύντομο συντακτικό τύπο CH3CH2C(ΝH2)(CH3)2.
# 3-μεθυλο-2-βουταναμίνη ή **(1,2-διμεθυλοπροπυλ)αμίνη**, με σύντομο συντακτικό τύπο (CH3)2CHCH(CH3)ΝH2, σε δύο (2) οπτικά ισομερή.
# διμεθυλοπροπαναμίνη ή **νεοπεντυλαμίνη**, με σύντομο συντακτικό τύπο (CH3)3CCH2ΝH2.
# N-μεθυλο-1-βουταναμίνη ή **βουτυλομεθυλαμίνη**, με σύντομο συντακτικό τύπο CH3(CH2)3ΝHCH3.
# N-μεθυλο-2-βουταναμίνη ή **δευτεροταγής βουτυλομεθυλαμίνη**, με σύντομο συντακτικό τύπο CH3CH2CH(CH3)ΝHCH3, σε δύο (2) οπτικά ισομερή.
# 2,N-διμεθυλο-1-προπαναμίνη ή **ισοβουτυλομεθυλαμίνη**, με σύντομο συντακτικό τύπο (CH3)2CHCH2ΝHCH3.
# 2,N-διμεθυλο-2-προπαναμίνη ή **μεθυλοτριτοταγής βουτυλαμίνη**, (CH3)3CΝHCH3.
# N-αιθυλο-1-προπαναμίνη ή **αιθυλοπροπυλαμίνη**, με σύντομο συντακτικό τύπο CH3(CH2)2ΝHCH2CH3.
# Ν-αιθυλο-2-προπαναμίνη ή **αιθυλισοπροπυλαμίνη**, με σύντομο συντακτικό τύπο (CH3)2CHΝHCH2CH3.
# N,N-διμεθυλο-1-προπαναμίνη ή **διμεθυλοπροπυλαμίνη**, με σύντομο συντακτικό τύπο CH3(CH2)2Ν(CH3)2.
# N,N-διμεθυλο-2-προπαναμίνη ή **διμεθυλισοπροπυλαμίνη**, με σύντομο συντακτικό τύπο (CH3)2CHΝ(CH3)2.
# Ν-αιθυλο-N-μεθυλαιθαναμίνη ή **διαιθυλομεθυλαμίνη**, με σύντομο συντακτικό τύπο (CH3CH2)2NCH3.
Παπαφιλίππου (αποσαφήνιση)

Με επώνυμο **Παπαφιλίππου** μπορεί να αναγέρονται τα παρακάτω πρόσωπα:

* Αιμιλία Παπαφιλίππου (γενν. 1961), Ελληνίδα εικαστική καλλιτέχνιδα.
* Αναστάσιος Παπαφιλίππου, Έλληνας δάσκαλος, εκδότης και πράκτορας μακεδονομάχος Γ´ τάξης.
* Βίκυ Παπαφιλίππου (1941-2012), Ελληνίδα δικηγόρος, επιχειρηματίας και διευθύντρια τηλεοπτικού σταθμού.
* Κωνσταντίνος Παπαφιλίππου, Έλληνας πράκτορας μακεδονομάχος Β´ τάξης.
* Λουκής Παπαφιλίππου (γενν. 1937), Κύπριος δικηγόρος, συγγραφέας, ποιητής και διευθυντής τηλεοπτικού σταθμού.
* Νίκος Παπαφιλίππου (γενν. 1935), Έλληνας πολιτικός, τέως βουλευτής Κοζάνης και διευθυντής τηλεοπτικού σταθμού.

Κατηγορία:Ελληνικά επώνυμα
Κλωντ Νομπς

Ο **Κλοντ Νομπς** (Claude Nobs, 8 Φεβρουαρίου 1936 - 10 Ιανουαρίου 2013) ήταν ο ιδρυτής του φεστιβάλ τζαζ του Μοντρέ.

## Βιογραφία
Αρχικά έλαβε εκπαίδευση στον τομέα της μαγειρικής, για να μεταστραφεί αργότερα, στην διοίκηση τουριστικών επιχειρήσεων. Προχώρησε στον τομέα των πωλήσεων αφού ταξίδεψε στην Ευρώπη και την Αμερική για να προωθήσει το φεστιβάλ το οποίο ετοίμαζε. Στο πρώτο του ταξίδι στη Νέα Υόρκη, γνώρισε τον διευθυντή της Atlantic Records, Νεσούχι Ερτεγάν, με του οποίου τη βοήθεια διοργανώθηκε το πρώτο φεστιβάλ του Μοντρέ, στις 16 Ιουνίου του 1967.
left|thumb|150px|Ο Κλωντ Νομπς το 1978
Το φεστιβάλ στεγαζόταν στο καζίνο της πόλης, αλλά το 1971 ξέσπασε φωτιά κατά τη διάρκεια της εμφάνισης του Φρανκ Ζάπα. Οι Deep Purple αποτύπωσαν το γεγονός στους στίχους του θρυλικού τραγουδιού τους, με τίτλο "Smoke on the Water", στο οποίο ο Νομπς αναφέρεται ως "Funky Claude".

Το 1973, ο Νομπς ανέλαβε τη διοίκηση των ελβετικών παραρτημάτων των δισκογραφικών κολοσσών Warner, Elektra και Atlantic. Κατά τη δεκαετία του '90, το φεστιβάλ σταμάτησε να έχει ως βασικό είδος την μουσική τζαζ δεχόμενο και άλλα μουσικά είδη. Το 2004, προσέλκυσε πάνω από 200.000 θεατές.

Οι μουσικές ηχογραφήσεις στις οποίες συμμετείχε ο Κλοντ Νομπς είναι το τραγούδι του Κρις Ρέα με τίτλο "Nothing's Happening By The Sea" όπου παίζει φυσαρμόνικα και η αναγγελία του συγκροτήματος προς τους θεατές στο δίσκο *Bursting Out* των Jethro Tull (1978).

### Θάνατος
Στις 10 Ιανουαρίου του 2013, ο Κλοντ Νομπς απεβίωσε, αφού υπέκυψε στα τραύματα τα οποία είχε από ατύχημα με σκι.

## Παραπομπές


## Πηγές
*Montreux Jazz Festival
* Claude Nobs Foundation
* Live at Montreux on YouTube
* Claude Nobs Revealed on CNN.com International 
* Αφιέρωμα CNN *15/8/2006*http://edition.cnn.com/2006/SHOWBIZ/Music/08/04/revealed.nobs.bio/
* www.montreuxjazzfestival2009.com http://www.montreuxjazzfestival2009.com/2009/en/pro_press/ressources_festival/claude_nobs
* Highway Star, "*Thank You Claude*" http://www.thehighwaystar.com/news/2013/01/10/thank-you-claude/

Κατηγορία:Ελβετοί επιχειρηματίες
Κατηγορία:Deep Purple
Αριστοτέλης (αποσαφήνιση)

Το όνομα **Αριστοτέλης** μπορεί να αναφέρεται στα παρακάτω:

*Αριστοτέλης, αρχαίος Έλληνας φιλόσοφος.
*Άγιος Αριστοτέλης, άγιος της ορθόδοξης εκκλησίας που η μνήμη του τιμάται στις 14 Μαΐου.
*Στο κύριο ανδρικό όνομα Αριστοτέλης που εορτάζει στις 14 Μαΐου.

## Πρόσωπα
*Αριστοτέλης Βαλαωρίτης (1824 - 1879), επικός ποιητής
*Αριστοτέλης Δρακόπουλος (1839 - 1864), στρατιωτικός.
*Αριστοτέλης Κουρτίδης (1858 - 1928), παιδαγωγός και ποιητής.
*Αριστοτέλης Ζάχος (1871 - 1939), αρχιτέκτονας & πολεοδόμος.
*Αριστοτέλης Κούζης, (1872 - 1961), ιατρός.
*Αριστοτέλης Ι. Βαλαωρίτης (1892 - 1960 ), πολιτικός.
*Αριστοτέλης Ωνάσης, (1906 - 1975), επιχειρηματίας.
*Αριστοτέλης Σαβάλας (Τέλι Σαβάλας) (1922 - 1994), ηθοποιός.
*Αριστοτέλης Νικολαΐδης, (1922-1996), ψυχίατρος και λογοτέχνης.
*Αριστοτέλης Παυλίδης (1943), πολιτικός, πρώην βουλευτής και υπουργός.

## Τοποθεσίες
*Πλατεία Αριστοτέλους, στη Θεσσαλονίκη.
*Δήμος Αριστοτέλη, δήμος στην Περιφέρεια Κεντρικής Μακεδονίας

## Άλλες χρήσεις
*Κρατικός Αερολιμένας Καστοριάς «Αριστοτέλης»
*Αριστοτέλης (κρατήρας) στη Σελήνη
Τέλης Τουρνάς

Ο **Αριστοτέλης "Τέλης" Τουρνάς**, Πάτρα ? - Πάτρα 14 Οκτωβρίου 1920, ήταν Έλληνας δημοσιογράφος και θεατρικός συγγραφέας. Ήταν δημοσιογράφος στον "Νεολόγο των Πατρών" κι έγραφε χρονογραφήματα.

Γεννήθηκε στην Πάτρα κι είχε άλλα δύο αδέλφια τον Τάκη και την Μαριγώ. Τον Φεβρουάριο του 1900 προσλήφθηκε στον Νεολόγο και παρέμεινε εκεί έως τον Οκτώβριο του 1920 που πέθανε. Είχε συνεργαστεί στο "Πατραϊκόν ημερολόγιον του 1906", στο "Ακαδημαϊκόν ημερολόγιον του 1918" και στο ""Παναχαϊκόν ημερολόγιον του 1912". Επίσης έγραφε και στο φιλολογικό περιοδικό Ελικών.

Σε συνεργασία με τον Μάκη Αθανασίου, από το 1910 έως το 1920, έγραψε έξι (6) επιθεωρήσεις για το θέατρο που ανέβηκαν όλες στη σκηνή από θιάσους. Από τις επιθεωρήσεις αυτές σήμερα διασώζεται μόνο η πρώτη και τμήματα, κυρίως τραγούδια, των υπολοίπων αφού καταστράφηκαν στην κατοχή. Η πρώτη επιθεώρηση ανέβηκε πρώτη φορά το 1912 από τον θίασο της Β. Στεφάνου, η δεύτερη το 1914 ανέβηκε από τον θίασο του Ν. Πλέσα, η τρίτη ανέβηκε πρώτη φορά το 1915. Η τέταρτη επιθεώρηση ανέβηκε πρώτη φορά τον Φεβρουάριο του 1916 από τον θίασο του Ν. Πλέσα, η πέμπτη ανέβηκε από τον θίασο της Ένκελ τον Αύγουστο του 1918, και η έκτη, ενώ είχε απεβιώσει ο Τουρνάς, τον Δεκέμβριο του 1920 από τον θίασο Παντόπολου.

Απεβίωσε σε νεαρή ηλικία μετά από βαριά ασθένεια.

## Θεατρικά έργα
* *Πατραϊκή επιθεώρησις 1912*
* *Πατραϊκή επιθεώρησις 1914*
* *Πατραϊκή επιθεώρησις 1915*
* *Πατραϊκή επιθεώρησις 1916*
* *Πατραϊκή επιθεώρησις 1918*
* *Πατραϊκή επιθεώρησις 1920*

## Παραπομπές


## Εξωτερικοί σύνδεσμοι
* Παναχαϊκό ημερολόγιο 1912, "Πεθαμένα φύλλα" Τέλης Τουρνάς, Πανεπιστήμιο Πατρών - Δανϊηλίς

Κατηγορία:Έλληνες θεατρικοί συγγραφείς
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες χρονογράφοι
Διοικητική διαίρεση Περιφέρειας Αττικής

Το Ελληνικό κράτος διαιρείται διοικητικά σε: 1 Κεντρική Κυβέρνηση, 7 Αποκεντρωμένες Διοικήσεις, 13 Περιφέρειες, 74 Περιφερειακές Ενότητες, 332 Δήμους, 1.037 Δημοτικές Ενότητες και 6.070 Δημοτικές Κοινότητες.

Στον παρακάτω κατάλογο αναφέρονται οι **8 Περιφερειακές Ενότητες**, οι **66 δήμοι**, οι **121 Δημοτικές Ενότητες**, οι **117 Δημοτικές Κοινότητες** και οι οικισμοί της **[[Περιφέρεια Αττικής|Περιφέρειας Αττικής]]** καθώς και ο πληθυσμός τους σύμφωνα με τα αποτελέσματα της Απογραφής 2011.

Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014 .




Κατηγορία:Κατάλογοι που αφορούν την Ελλάδα
Κράουζε

Το **Κράουζε (Krause)** είναι ένα γερμανικό επώνυμο. Με τη μετανάστευση, απαντάται σήμερα και στις ΗΠΑ, καθώς και σε άλλες χώρες. Μπορεί να αναφέρεται, μεταξύ άλλων, σε κάποιο από τα παρακάτω πρόσωπα:

* Καρλ Φρίντριχ Τέοντορ Κράουζε (1797-1868), Γερμανός ανατόμος
* Καρλ Κρίστιαν Κράουζε (1781-1832), Γερμανός φιλόσοφος

Εκτός από πρόσωπα, μπορεί ακόμα να αναφέρεται:

* Στις κορύνες του Κράουζε, δομές του δέρματος (από το όνομα του Καρλ Φρίντριχ Κράουζε)

## Δείτε επίσης
* Κράους

Κραουζε
2356 Χάιρονς

Ο **Χάιρονς (Hirons)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1979 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ) και του έδωσε το όνομα των πεθερικών του, Τσαρλς και Ανν Χάιρονς.

## Φυσικά χαρακτηριστικά
Η μέση διάμετρος του Χάιρονς εκτιμάται σε 45,94 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0401.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαιρονς
Έρε

Το **Έρε** (δανικά: *Ærø*) είναι νησί της Δανίας στη Βαλτική θάλασσα. Το 2025 ο πληθυσμός του νησιού ανερχόταν στους 5.870 κατοίκους και πρωτεύουσα και μεγαλύτερη πόλη του είναι το Mάρσταλ (*Marstal*) με 2.035 κατοίκους. Το Έρε αποτελεί δήμο και ανήκει διοικητικά στην Περιφέρεια Νότιας Δανίας. 

## Γεωγραφία
Το νησί έχει χερσαία έκταση 88 τ.χλμ. και 167 χλμ. μήκος ακτογραμμής. 

Με γενικά χαμηλή κίνηση οχημάτων, το Έρε είναι ένας δημοφιλής προορισμός για πεζοπόρους και ποδηλάτες. Οι παραλίες του νησιού προσελκύουν επίσης ψαράδες και καλλιτέχνες. Ως ένα από τα νησιά που αποτελούν το Αρχιπέλαγος της Νότιας Φούνενας, το Έρε ευνοείται από ιδιαίτερα καλό καιρό. Απολαμβάνει μεγαλύτερο αριθμό ωρών ηλιοφάνειας από τον μέσο όρο της υπόλοιπης Δανίας και η θερμοκρασία όλο το χρόνο είναι επίσης μερικούς βαθμούς πάνω από τον εθνικό μέσο όρο.

## Ιστορία
Αρχαιολογικές ανασκαφές παρέχουν στοιχεία για οικισμούς του νησιού που χρονολογούνται πριν από το 8000 π.Χ. Υπάρχουν ταφικοί τύμβοι στο νησί, καθώς και μια παλιά τοποθεσία συνελεύσεων.

Όσον αφορά την πιο πρόσφατη ιστορία του, η περίοδος των δουκάτων παρουσιάζει ιδιαίτερο ενδιαφέρον. Κατά τη διάρκεια αυτής της περιόδου, από τον 14ο αιώνα έως το έτος 1864, το Έρε βρισκόταν εκτός των δασμών του Βασιλείου, γεγονός που οδήγησε σε άνθηση του λαθρεμπορίου, το οποίο ήταν τρόπος ζωής για πολλούς από τους κατοίκους του Έρε. 

Το 1750 το νησί, που προηγουμένως ήταν χωρισμένο σε εδάφη πολυάριθμων δουκάτων, ενώθηκε ως ενιαία διοικητική περιφέρεια. Μέχρι το 1864, το Έρε ήταν μέρος του Δανικού Δουκάτου του Σλέσβιχ.

Στη σύγχρονη ιστορία, η διατήρηση της τοπικής κληρονομιάς της περιοχής έχει πρωταρχική σημασία για τους κατοίκους. Αυτό το πάθος για το Έρε φάνηκε το 2000 όταν διατάχθηκε το κλείσιμο της Ναυτικής Σχολής του Μάρσταλ. Περισσότεροι από 2.000 κάτοικοι του νησιού ταξίδεψαν στην Κοπεγχάγη για να διαμαρτυρηθούν για το κλείσιμο της ιστορικής σχολής. Τελικά, η κυβέρνηση επέτρεψε στη Ναυτική Σχολή να παραμείνει ανοιχτή.

## Φωτογραφίες

File:Gyden, Ærøskøbing.jpg|Στον οικισμό *Ærøskøbing*
File:Bregninge Kirke.1.jpg|Εκκλησία του χωριού *Bregninge*
FIle:Flag of Ærø.svg|Η σημαία του νησιού


## Παραπομπές


Κατηγορία:Νησιά της Δανίας
Ιβάν Αϊβαζόφσκι

Ο **Ιβάν Κονσταντίνοβιτς Αϊβαζόφσκι**, **Հովհաննես Կոստանդինի Այվազովսկի** (1817 - 2 Μαΐου 1900) ήταν ζωγράφος Αρμενικής καταγωγής. Γεννήθηκε και πέθανε στη Θεοδοσία της Κριμαίας τα χρόνια της Ρωσικής αυτοκρατορίας. Θεωρείται από πολλούς ως ο μεγαλύτερος θαλασσοζωγράφος όλων των εποχών.

## Βιογραφία
Γεννήθηκε τον Ιούλιο του 1817 μετά το τέλος των ναπολεόντιων πολέμων στη Ρωσία τα χρόνια της ηγεσίας του Αλέξανδρου Α' και σπούδασε στην ακαδημία καλών τεχνών της Αγίας Πετρούπολης όταν ξέσπασε η ελληνική επανάσταση ήταν μόλις 4 χρονών.

Άρχισε από νωρίς να γίνεται γνωστός για το μεγάλο ταλέντο του στη ζωγραφική, για αυτόν έγραψαν οι σημαντικότερες προσωπικότητες του ρωσικού πολιτισμού του 19ου αιώνα και όχι μόνο, όπως ο Άντον Τσέχωφ και ο Φιόντορ Ντοστογέφσκι.

Στους πίνακές του ζωντάνεψε τις περισσότερες θάλασσες και ωκεανούς του κόσμου αλλά και την Ευρωπαϊκή ιστορία της εποχής του όπως ναυμαχίες από τον Ρωσοτουρκικό πόλεμο και την Ελληνική επανάσταση.

Ο τσάρος της Ρωσίας Νικόλαος Α' είπε: «εγώ είμαι ο τσάρος της γης και ο Αιβαζόφσκι ο τσάρος της θάλασσας».


Αρχείο:Галатская башня в лунном свете.jpg|*Ο πύργος του Γαλατά με φεγγαρόφωτο*, 1845, ιδιωτική συλλογή
Αρχείο:Russians at navarino.jpg|*Η ναυμαχία του Ναυαρίνου*, 1846, Αγία Πετρούπολη, Ναυτικό Κολλέγιο
Αρχείο:Stormy sea at night.jpg|*Τρικυμισμένη θάλασσα τη νύχτα*, 1849, Αγία Πετρούπολη, Ανάκτορο Παβλόφσκ
Αρχείο:Ivan Constantinovich Aivazovsky - Battle of Çesme at Night.JPG|* Η ναυμαχία του Τσεσμέ*, 1848, Θεοδοσία, Εθνική Πινακοθήκη Αϊβαζόφσκι
Αρχείο:Hovhannes Aivazovsky - The Ninth Wave - Google Art Project.jpg|*Το Ένατο Κύμα*, 1850, Αγία Πετρούπολη, Ρωσικό Μουσείο
Αρχείο:File-Ivan Aivazovsky - Tempset by Sounion.jpg|*Τρικυμία στο Σούνιο*, 1856, Αθήνα, Εθνική Πινακοθήκη
Αρχείο:Ivan Constantinovich Aivazovsky - Lake Maggiore in the Evening.JPG|*Η Lago Maggiore το απόγευμα*, 1858, Θεοδοσία, Εθνική Πινακοθήκη Αϊβαζόφσκι
Αρχείο:The Burning of the Turkish Flagship by Kanaris - Ivan Aivazovsky, 1881.png|*Η πυρπόληση της τουρκικής ναυαρχίδας από τον Κανάρη*, 1881, Αθήνα, Εθνική Πινακοθήκη
Αρχείο:Ivan Aivazovsky Trebizond 1887.jpg|*Τραπεζούντα*, 1887
Αρχείο:Aivazovsky Passage of the Jews through the Red Sea.jpg|*Η [[Διάβαση της Ερυθράς Θάλασσας|διάβαση της Ερυθράς Θαλάσσης]]*, 1891, ιδιωτική συλλογή
Αρχείο:Po vodam.jpg|*Ο Ιησούς περιπατών επί της θαλάσσης*, 1895, ιδιωτική συλλογή 


## Παραπομπές


## Εξωτερικοί σύνδεσμοι
* 

Κατηγορία:Ρώσοι ζωγράφοι
Κατηγορία:Ρομαντικοί ζωγράφοι
Λαγυνά Έβρου

Τα **Λαγυνά** είναι χωριό του Νομού Έβρου.

Οι κάτοικοι ήρθαν πρόσφυγες το 1922 από το χωριό Κιουπλί (Κιούπι=μεγάλη λαγήνα, ) της Ανατολικής Θράκης. Η παλαιά του ονομασία ήταν Τσομλεκτσί ().

Το χωριό χτίστηκε στην πλαγιά για να μπορούν οι κάτοικοι να βλέπουν το αρχοντικό τους και την περιουσία τους κάτω από το φως του ήλιου.Τα κειμήλια φυλάγονται στο Εκκλησιαστικό Μουσείο που έστησε ο παπάς του χωριού στο γυναικωνίτη της Αγίας Παρασκευής.

Τα Λαγυνά είναι γνωστά και για τις ψαροταβέρνες με ποταμίσια ψάρια. Στα Λαγυνά υπάρχει σιδηροδρομικός σταθμός, ο οποίος δεν είναι επανδρωμένος. Σήμερα εξυπηρετεί την τοπική κίνηση μεταξύ Αλεξανδρούπολης, Ορεστιάδας και Ορμενίου 

Πρόσφατα ανακαλύφτηκαν στο υδραγωγείο τάφοι προϊστορικών χρόνων που μοιάζουν με τους Μακεδονικούς. Γίνονται έρευνες.

Ο πληθυσμός του το 2021 ήταν 208 κάτοικοι.

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Σουφλίου
Φάνε (νησί)

Το **Φάνε** (δανικά: *Fanø*) είναι νησί της Δανίας. Έχει έκταση 55,78 χλμ² και πληθυσμό 3.251 κατοίκους (2012). Πρωτεύουσα και μεγαλύτερη πόλη είναι το Νόρμπιου με 2.620 κατοίκους (2011). Το Φάνε ανήκει γεωγραφικά στο σύμπλεγμα των Νησιών της βόρειας Φρισίας και ανήκει διοικητικά στην περιοχή της Νότιας Δανίας. 

Κατηγορία:Νησιά της Δανίας
Νίκος Κατσουρίδης

Ο **Νίκος Κατσουρίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1991-2016.

## Βιογραφικά στοιχεία
Ο Νίκος Κατσουρίδης γεννήθηκε στη Λευκωσία στις 14 Δεκεμβρίου 1951. Ομιλεί, πέρα από την ελληνική, την αγγλική και τη βουλγαρική γλώσσα. Σπούδασε οικονομικά (διδακτορικό δίπλωμα) στη Βουλγαρία στον τομέα σχεδιοποίησης και διοίκησης της εθνικής οικονομίας, με ειδίκευση σε θέματα ιδεολογίας και προπαγάνδας.

Είναι νυμφευμένος με την Κατερίνα Αναστασίου. Έχει δύο υιούς από προηγούμενο γάμο με την Ανδρούλα Φιλίππου.

## Πολιτική διαδρομή
Στη διάρκεια των σπουδών του υπήρξε μέλος του διοικητικού συμβουλίου της Παγκύπριας Ομοσπονδίας Φοιτητών και Νέων Επιστημόνων (ΠΟΦΝΕ). Διετέλεσε μέλος του μέλος του Πολιτικού Γραφείου της Κεντρικής Επιτροπής του ΑΚΕΛ μέχρι τον Δεκέμβριο του 2013 και επικεφαλής της Επιτροπής Μελέτης του Κυπριακού προβλήματος του κόμματος μέχρι τον Ιανουάριο του 2014. Επιπλέον, διετέλεσε διευθυντής της εφημερίδας Χαραυγής.

Εκλέχτηκε βουλευτής βουλευτικές εκλογές του 1991 στην Εκλογική Περιφέρεια Λευκωσίας με το ΑΚΕΛ για την ΣΤ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 1996 για την Ζ΄ Κοινοβουλευτική Περίοδο, στις βουλευτικές εκλογές του 2001 για την Η΄ Κοινοβουλευτική Περίοδο,, στις βουλευτικές εκλογές του 2006 για την Θ΄ Κοινοβουλευτική Περίοδο και στις βουλευτικές εκλογές του 2011 για την Ι΄ Κοινοβουλευτική Περίοδο. Δεν επαναδιεκδίκησε εκλογή στις επόμενες βουλευτικές εκλογές.

Ως βουλευτής, διετέλεσε κοινοβουλευτικός εκπρόσωπος του ΑΚΕΛ την περίοδο 2003-2013, μέλος της Επιτροπής Επιλογής, Πρόεδρος της Κοινοβουλευτικής Επιτροπής Εσωτερικών, πρώτος αντιπρόεδρος της αντιπροσωπίας της Βουλής στη Μικτή Κοινοβουλευτική Επιτροπή Ευρωπαϊκής Ένωσης-Κύπρου, αρχηγός της αντιπροσωπίας της Βουλής στην Ευρωμεσογειακή Κοινοβουλευτική Συνέλευση και της αντιπροσωπίας της Βουλής στην Κοινοβουλευτική Συνέλευση της Δυτικοευρωπαϊκής Ένωσης, αναπληρωτής πρόεδρος της Κοινοβουλευτικής Επιτροπής Άμυνας, μέλος της Κοινοβουλευτικής Επιτροπής Εξωτερικών και Ευρωπαϊκών Υποθέσεων και τακτικό μέλος της Ειδικής Κοινοβουλευτικής Επιτροπής για το Πόθεν Έσχες και μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.

## Παραπομπές

## Πηγές
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λευκωσίας
Κατηγορία:Κύπριοι οικονομολόγοι
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)